Tentativa de assassinato de José Luís Neves provoca demison na PN
Polícias dja podu kulpa ma foi pamodi ses falta di protesson ki bandido konsigui faze atentado na fidju di primeru ministro.
Alguns homis importante di PN dja foi demitido e próximu passo é muda guarda-costas di primeru-ministro.
Tentativa de assassinato de José Luís Neves, fidju di primeru-ministro José Maria Neves, dja komesa na kauza consequência dentru di Polícia Nacional. Alguns homis fortes di PN dja dispididu di ses cargo.
Segundo informason divulgadu na ” A Nação “, intendente Benvindo Monteiro, comandante di Unidade Especial ki ta agrupa corpo di intervenson e proteson di entidades, el ki foi um di primerus na ser responsabilizado,é foi dimitido, tambe Elias Silva, ki tambe é comandante di unidade de proteson de entidades dja dispididu.
Es 2 demison foi contestadu pa superiores des unidades, ki konsidera es demisons injusto e es sta na fla, ma es ka ten nada a ver ku atentado di José Luís Neves, pois es afirma ma nunca es ka pedidu proteção, por issu es ka podi ser culpados e responsabilizadu pa kel ki kontici ku fidju di primeru ministro.
Um fonte fla “ti dia di atentado,kontra José Luís Neves ninguém ka tinha pididu qualquer tipo di proteson pa fidjus ou parentes di qualquer entidade” es fonte inda fla ma “se houve falhas, kenha ki devi ser responsabilizadu na mínimo, é Serviços de Informação, ki nunca ka alerta ma es eventualidade podi kontici”. Es mesmu fonte inda lembra ma proteson ki dadu desdi independência foi apenas pa fidja di um alto dignatário cabo-verdiano.
Segundo jornal A Nação, es 2 demison acetadu pa parte di dimitidos, mas es podu condison ma es ta aceta ser dispididu e es ta admiti ma ka houve incompetência, keli pamodi si es fla ma houve incompetência, enton otrus alguen ta ser tambe responsabilizadu pa falta di proteson, e um des responsavêl ta ser ministra di Administração Interna.
glg_Latn kea_Latn kea_Latn kea_Latn kea_Latn kea_Latn kea_Latn kea_Latn